

**Správa o činnosti pedagogického klubu**

|  |  |
| --- | --- |
| 1. Prioritná os
 | Vzdelávanie |
| 1. Špecifický cieľ
 | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ
 | **Základná škola Sama Cambela, Školská 14, 976 13 Slovenská Ľupča** |
| 1. Názov projektu
 | Zvýšenie kvality vzdelávania na ZŠ Sama Cambela v Slovenskej Ľupči |
| 1. Kód projektu ITMS2014+
 | 312011R070 |
| 1. Názov pedagogického klubu
 | **5.6.2. Pedagogický klub - čitateľské dielne s písomným výstupom** |
| 1. Dátum stretnutia pedagogického klubu
 | 19.05 2021  |
| 1. Miesto stretnutia pedagogického klubu
 | ZŠ Sama Cambela, Slovenská Ľupča |
| 1. Meno koordinátora pedagogického klubu
 | Mgr. Marcela Kramcová |
| 1. Odkaz na webové sídlo zverejnenej správy
 | <http://www.zsslovlupca.edu.sk/> |

|  |
| --- |
| 1. **Manažérske zhrnutie:**

Stretnutie pedagogického klubu Čitateľské dielne bolo zamerané na uplatnenie ďalšej z metód na rozvoj porozumenia textu, konkrétne sa jeho členovia zaoberali námetmi na prácu s textom s uplatnením metodiky INSERT. Keďže čítanie s porozumením je súčasťou každého vyučovacieho predmetu, práve táto metóda práce s textom sa dá uplatniť v rôznych témach. Úzko sa spája sa s kritickým čítaním a kritickým myslením.Na vyučovacích hodinách je zápis učiva bežným prostriedkom na prezentáciu učebného obsahu a zároveň učebnou metódou žiaka. Zápis je nevyhnutnou súčasťou vyučovacej hodiny. Najčastejšie učiteľ píše na tabuľu a žiaci odpisujú prezentované učivo. Vhodnejší spôsob je, ak žiaci vlastnými slovami zaznamenajú, čo sa naučili, dozvedeli. Učiteľ by mal dohliadať, prípadne korigovať systém zápisu, jeho schému a obrazovú náplň. Ak si žiaci zapisujú učivo takýmto spôsobom, vedie ich to ku kritickému spracúvaniu textu – učí ich pracovať s informáciami, zapisovať kľúčové slová, body, využívať mentálne mapovanie, farebnosť. Kľúčové slová:INSERT, kritické čítanie, kritické myslenie, zápis učiva |
| 1. **Hlavné body, témy stretnutia, zhrnutie priebehu stretnutia:**

V úvode stretnutia sa členovia klubu oboznámili s teoretickými východiskami používania metódy INSERT, ktoré sú dostupné na:<https://www.statpedu.sk/files/articles/dokumenty/sutaze/pedagogicke_citanie_dvorsky.pdf><https://facunova.estranky.sk/clanky/insert.html><https://eduworld.sk/cd/jaroslava-konickova/2651/metody-kritickeho-myslenia-a-ich-vyuzitie-v-skole><https://skolarau.sk/insert/><https://www.statpedu.sk/files/articles/nove_dokumenty/projekty/eea_grants/metodika-podporujuca-inkluzivne-vzdelavanie-skolach.pdf><https://slovenskyjazyk.com/insert/>Čítanie s porozumením je nevyhnutnou zručnosťou, ktorá podmieňuje školskú úspešnosť žiaka. (Súhlas s podobným výrokom potvrdili aj žiacki respondenti nášho dotazníkového prieskumu z apríla 2021.) Úzko súvisí s kritickým čítaním a kritickým myslením, Slovo kritický je gréckeho pôvodu a znamená rozlišovať alebo posudzovať. Kritické myslenie je určitý postoj ku konkrétnej situácii či názoru, je predpokladom obozretnosti a opatrnosti pri vyhľadávaní, využívaní a interpretácii informácií. Naučiť žiakov kritickému mysleniu znamená viesť ich k porozumeniu učiva, k odhaľovaniu vzťahov medzi osvojenými faktami, k vytváraniu vlastného názoru a v konečnom dôsledku k prehĺbeniu poznatkov. Jednou z metód podporujúcich kritické myslenie je aj metóda INSERT. Názov je odvodený z prvých písmen slov, ktoré vystihujú túto metódu kritického myslenia – Interactive Noting System for Effective Reading and Thinking (Interaktívny poznámkový systém na efektívne čítanie a myslenie). Systémom jednoduchých značiek žiak vyjadruje vzťah k informáciám v čítanom texte a prostredníctvom znamienok informácie zviditeľňuje. V priebehu čítania ich označuje dohodnutými značkami: * informácie už pozná
* informácie, ktoré protirečia tomu, čo už vie

+ informácie, ktoré sú pre neho nové? informácie, ktorým nerozumie\* informácie, ktoré sa zdajú byť dôležité a je potrebné ich pochopiťZ informácií označených značkami vytvorí žiak tabuľku, s ktorou môžu žiaci pracovať ďalej vo dvojiciach alebo v skupine – porovnávajú si informácie, diskutujú o nich a spoločne prezentujú výsledky svojho poznania. 2. V druhej časti stretnutia členovia klubu diskutovali o svojich skúsenostiach s uplatnením metodiky INSERT na hodinách Čitateľských dielní. Konkrétne týmto spôsobom pracovali žiaci 5. ročníka s textom o Ako človek dostal krídla z oblasti rozvoja lietania. Text sa nachádza v publikácii Z histórie vedy a kultúry (in.: Humaj, R., Bohunická, J.: Z histórie vedy a kultúry, Raabe 2018, str. 56-57). V prvej časti hodiny boli žiaci oboznámení s piatimi hľadiskami, ktoré si pri čítaní a vnímaní textu majú všímať – známe informácie, protirečiace informácie, nové informácie, zatiaľ „nezrozumiteľné“ informácie a kľúčové, dôležité informácie. Pre každú oblasť zvolili farbu a ňou príslušné časti v texte označili. (Táto úloha bola pre mladších žiakov – piatakov – veľmi motivačná a „vyfarbovanie“ textu sa im páčilo.) V druhej časti potom informácie z textu zostručnili a pomocou kľúčových slov ich zapísali do tabuľky s piatimi stĺpcami: Toto už viem, Toto je pre mňa nové, Tomuto nerozumiem, Toto je dôležité a treba to chápať, Toto je inak, ako som si myslel/a. Najviac informácií žiaci písali do 2. a 4. stĺpca, menej do prvého stĺpca. Tretí a piaty stĺpec použili len sporadicky. Prejavila sa aj rôzna miera zostručnenia textu – niektorí žiaci písali kľúčové slová, niektorí vety z pôvodného textu.Na hodine čitateľských dielní pracovali pomocou metódy INSERT žiaci 7. A – využili text Prečo sa Zem nerozpadne z publikácie Meňavce: Veľký tresk (in.: Hvorecký, J.: Meňavce: Veľký tresk, Raabe 2018, str. 29-30). Keďže išlo o starších žiakov, menší dôraz kládli na výtvarnú stránku a viac sa zamerali na spracovanie informácií do jednotlivých kategórií v tabuľke, t.j. na urobenie zápisu.3. V záverečnej časti členovia klubu pripravili pracovný list s využitím metodiky INSERT (vedecko-populárny text Marťanský oceán môže byť skrytý v kôre planéty), ktorý bude súčasťou záverečnej zbierky textov s úlohami na rozvoj čitateľskej gramotnosti. |
| 1. **Závery a odporúčania:**

Uplatnenie metódy INSERT je nenáročné čo sa týka času aj potrebného materiálu a môže sa efektívne uplatňovať pri prezentácii nového učiva v ktoromkoľvek predmete a ročníku. Ak si žiaci osvoja takýto spôsob robenia zápisu nového učiva, naučia sa triediť informácie; rozhodovať, ktoré z nich sú pre neho dôležité a ktoré nie; priraďovať nové informácie k starým; analyzovať nové poznatky a integrovať ich s tým, čo už vedia; čítať text s porozumením; vyberať a ľahšie si pamätať kľúčové slová a pojmy.  |

|  |  |
| --- | --- |
| 1. Vypracoval (meno, priezvisko)
 | PhDr. Jana Jamrišková |
| 1. Dátum
 | 19.05.2021 |
| 1. Podpis
 | ............................ |
| 1. Schválil (meno, priezvisko)
 | ............................ |
| 1. Dátum
 | ............................ |
| 1. Podpis
 | ............................ |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Základná škola Sama Cambela, Školská 14, 976 13 Slovenská Ľupča |
| Názov projektu: | Zvýšenie kvality vzdelávania na ZŠ Sama Cambela v Slovenskej Ľupči |
| Kód ITMS projektu: | 312011R070 |
| Názov pedagogického klubu: | **5.6.2. Pedagogický klub - čitateľské dielne s písomným výstupom** |

# PREZENČNÁ LISTINA

Miesto konania stretnutia: ZŠ Sama Cambela

Dátum konania stretnutia: .....19.05.2021 ........

Trvanie stretnutia: ...15, 30 – 18,30 hod......

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Mgr. Marcel Hlaváč |  | ZŠ Sama Cambela |
| 2. | PhDr. Jana Jamrišková |  | ZŠ Sama Cambela |
| 3. | Mgr. Marcela Kramcová |  | ZŠ Sama Cambela |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |